# Apollóniai Diogenész

### A Wikipédiából, a szabad lexikonból.

Apollóniai Diogenész (görögül: Διογένης Απολλωνιάτης, kb. Kr. e. 499 - 428 között élt görög természetfilozófus. Egyes elemzők szerint a krétai Apollóniából, mások szerint a Fekete-tenger partján álló milétoszi alapítású Apollóniából származott. [1]

## [szerkesztés] Írásai

Műveinek számát tekintve eltérő feljegyzések maradtak fenn: egyesek szerint csak egy könyvet írt (Diogenész Laertiosz), mások szerint (Szimplikiosz) legalább négy könyvet is írt. Szimplikiosz szerint Diogenész a következő műveket írta: A szofisták ellen, Meteorológia, Az emberi természetről és a Természetről-t. Az utolsó művet állítolag maga Szimplikiosz is olvasta és majdnem minden töredék ebből a műből maradt fenn.

Modernkori elemzések szerint (Diels), Szimplikiosz tévedett a művek számát illetőleg, a tévedés pedig a könyv fejezetekre való felosztásából eredhetett. Burnet szerint azonban valószinűtlen, hogy Szimplikiosz tévedett volna.[2]

## [szerkesztés] Filozófiája

Theophrasztosz elmondása szerint,[3] Diogenész eklektikus modón írt: némely dolgokban Anaxagorászt, másokban Leukipposzt követve nyilatkozott. Az örök anyagnak amit minden más alapjának tekintett, a levegőt nevezte, aminek tulajdonságai a ritkulástól illetve a sürűsödéstől függenek.

Diogenész szembeszáll Anaxagorász és Empedoklész pluralizmusával, megkisérelvén visszaállítani jogaiba a monizmust. Diogenész az anaxagorázi "Észt" saját monista koncepciójához igazította, evel azt szerette volna bizonyítani, hogy az alapvető szubsztancia nem más mint az értelem, és ez irányítja a természetben végbemenő dolgokat. A dolgok pedig mind ugyanabból az őselemből épülnek fel, ugyanabból differenciálódnak. Szerinte csak ez lehet a magyarázat arra, hogy a dolgok keveredni képesek egymással, ugyanis az ellentétes elemek nem keveredhetnek, "nem lehetnének egymás kárára, vagy hasznára".

Az alapvető szubsztancia, amit a levegővel azonosított, isteni értelemmel kell, hogy birjon. Ez az értelem tereli a dolgokat a legjobb út fele. Az értelem révén oszlik szét minden, hogy mértékkel rendelkezzen (pl. tél, nyár, szél stb.).

### [szerkesztés] Kozmogónia és kozmológia

Diogenész kozmogóniája részint Anaxagorász kozmogóniáján (az örvényt indító értelmes szubsztancia gondolatát veszi át tőle), részint a milétoszi tanításon alapul (középütt összeálló sürűből alakul a Föld).

Pszeudo-Plutarkhosz elmondása szerint,[4] Diogenész számtalan kozmosz létezését feltételezte, amelyek állandó mozgásban vannak. A sürübb dolgok [az örvény] középpontjában tömörültek, létrehozván a Földet, a ritkább természetű dolgok a szélső részek fele sodrodta (felfele), és létrehozták a Napot.

Aetiosz állítása szerint,[5] Diogenész az égitesteket habköhöz hasonlította, "a kozmosz légzőnyillásainak" nevezte.

## [szerkesztés] Jegyzetek

1. ↑ Alianosz a Varia historia II. 31 (DK 64 A 3) művében, azt állitota, hofy a Fekete-tenger parti Apollóniából származott, ő az ateisták felsorolásában említi a "phrüg Diogenészt". A bizánci Sztephanosz ellenben, "Diogenészt a természetkutatót" a krétai városhoz, a korábbi Eleuthernához kapcsolja (DK 64 A 3).
2. ↑ Burnet: Early greek philosophy 353.
3. ↑ Theophrasztosz: Physicorum optiones fr.2, idézi Szimplikiosz in. Aristotelis Physica commentaria p. 25,1 Diels (DK 64 A 5)
4. ↑ Pszeudo-Plutarkhosz: Stromata 12.
5. ↑ Aetiosz II. 13, 5-6

Preszókratikus filozófia

Milétoszi iskola : Thalész · Anaximandrosz · Anaximenész Püthagoreusok : Püthagorasz · Alkmaión · Philolaosz · Arkhütasz Epheszoszi iskola : Hérakleitosz — Eleai iskola : Xenophanész · Parmenidész · Eleai Zénón · Melisszosz Posztparmenideánus pluralisták : Anaxagorasz · Empedoklész — Atomisták : Leukipposz · Démokritosz

Szofisták : Prótagorasz · Prodikosz · Gorgiasz · Hippiasz · Kritiasz · Thraszümakhosz

Apollóniai Diogenész

Filozófia

Általános: Filozófia portál - filozófia – a filozófia története – preszókratikus filozófia – hellenizmus – középkori filozófia – ind filozófia – kínai filozófia – zsidó filozófia – arab filozófia.
Listák: filozófusok listája – ateista gondolkodók listája – filozófiai témájú lapok listája.
Ágak: esztétika – etika – episztemológia – logika – metafizika – nyelvfilozófia – jogfilozófia – matematikafilozófia – tudományfilozófia – társadalomfilozófia – politikafilozófia – vallásfilozófia – történelemfilozófia – analitikus filozófia.
Iskolák: gnoszticizmus – cinikus filozófia – ateizmus – patrisztika – skolasztika – sztoikus filozófia – determinizmus – dialektika – dualizmus – empirizmus – egzisztencializmus – nominalizmus – fenomenológia – analitikus filozófia – kontinentális filozófia – hegelianizmus – hermeneutika – idealizmus – Bécsi Kör – materializmus - görög atomizmus – szolipszizmus – monizmus – neoplatonizmus – nihilizmus – pozitivizmus – posztmodernizmus – német idealizmus – pragmatizmus – racionalizmus – relativizmus – szkepticizmus – szofizmus – strukturalizmus – teizmus – taoizmus – buddhizmus – humanizmus – utilitarizmus – naturalizmus - posztparmediánus filozófia.
Filozófia az interneten: az ELTE filozófia szakos hallgatóinak oldala – Filozófia.lap.hu – Gondolkodom.hu – a Stanfordi Egyetem enciklopédiája.

A lap eredeti címe "http://hu.wikipedia.org../../../a/p/o/Apoll%C3%B3niai_Diogen%C3%A9sz_8ba2.html"

Kategória: Ókori görög filozófusok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- Italiano
- עברית
- Kurdî / كوردي
- Nederlands
- Polski
- Português
- Română
- Русский
- Српски / Srpski
- Suomi